stanford-oval/wikipedia huggingface dataset:
רוהינגיה (קבוצה אתנית)
עימותים אלימים > עימותי 2016-ימינו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשלהי 2016, לאחר רצח 16 חיילים מיאנמרים, יצא צבא מיאנמר למאבק בארגוני טרור רוהינגיים ובפרט ב-ARSA, או בשמו המלא "צבא הישועה הארקני של הרוהינגיה" השואף להקמת מדינה אסלאמית במיאנמר. פעולות הצבא במיאנמר הפכו לדיכוי צבאי נגד המיעוט הרוהינגי המוסלמי. מאות אלפים מבני הרוהינגיה נמלטו לבנגלדש ולמדינות נוספות. בגל אלימות בקיץ 2017 נמלטו מבורמה 370 אלף בני רוהינגיה.
ב-25 באוגוסט מציינים בני רוהינגיה את "יום רצח העם".
לקריאה נוספת

Moshe Yegar, The Muslims of Burma : a study of a minority group, Wiesbaden : O. Harrassowitz, 1972
הערות שוליים

↑  "Rohingyas trained in different Al-Qaeda and Taliban camps in Afghanistan". By William Gomes. נבדק ב-22 באוקטובר 2012. {{cite web}}:  (עזרה)
↑   ג'ו קוקריין, הניו יורק טיימס, שנה אחרי המסע בלב ים: הרוהינגים עדיין מחפשים בית במדינה שלישית, באתר הארץ, 19 ביוני 2016
↑  האו"ם: מספר הפליטים בני הרוהינגה שנמלטו מבורמה עלה ל-370 אלף, באתר הארץ, 12 בספטמבר 2017
↑  בעיתון דאקה טריביון 27.8.2018
| --- | --- |
בקרת זהויות :  NLI: 987007532678805171  BnF: cb156200338 (data)  GND: 4435490-3  LCCN: sh98003834
רון מירון

אין תמונה חופשית
רון מירון (נולד ב-1963) הוא מנהל ודירקטור ישראלי בתחום התרופות והציוד הרפואי. לשעבר מנכ"ל טבע ישראל וסמנכ"ל ישראל ואפריקה. כיהן בדירקטוריונים של חברות פארמה וציוד רפואי, כולל DNA BioMedical Solutions, Innocan Pharma, ואייסקיור מדיקל.
ביוגרפיה

רון מירון נולד ב-1963, בן לאליהו מירון - מהנדס בניין, ולאה  - מורה. בילדותו התגורר בשכונת תל ברוך בתל אביב ולמד בבית הספר ליידי דייוויס.
שירת בצה"ל כמפקד פלוגה בשריון ולחם במלחמת לבנון הראשונה. קיבל תואר ראשון בהנדסת תעשייה וניהול מאוניברסיטת בן-גוריון בנגב ותואר שני במנהל עסקים מאוניברסיטת תל אביב. הוא מרצה אורח במרכז הבינתחומי הרצליה.מתגורר בהוד השרון נשוי פלוס שלושה ילדים.
בשנות ה-90 החל רון לעבוד בחברת "טבע", ושימש בתפקידי ניהול, בהם מנכ"ל חברת הבת "סלא", העוסקת באחסון ושינוע של תכשירים וציוד רפואי. בתפקידו האחרון שימש במשך ארבע שנים כמנכ"ל "טבע ישראל". בשנת 2013, לאחר 21 שנות עבודה בחברה, פרש מ"טבע". עם הפעולות בתקופת כהונתו כמנכ"ל: כניסה לשוק תרכובות מזון לתינוקות עם המותג נוטרילון, כניסה לתחום התמיסות לעדשות מגע עם המותג Optica All in One Natural, וחניכת המרכז הלוגיסטי של החברה.
באוקטובר 2017 הוקמה חברת אינוקאן פארמה הישראלית שמפתחת מוצרים מבוססי קנאביס, מירון הוא אחד ממייסדיה ויו"ר החברה. ב-2019 חברת אינוקאן פארמה יצאה להנפקה ראשונה לציבור בבורסת קנדה (SCE) לפי שווי חברה של 26 מיליון דולר קנדי.ונכון לשנת 2021 אינוקאן פארמה שווה חצי מיליארד שקל.
ב-2017 מונה ליו"ר חברת אייסקיור מדיקל, שהיא חברת ביוטק ישראלית העוסקת במחקר,  פיתוח ושיווק של מכשור רפואי לטיפול בגידולים (שפירים וסרטניים), אשר פיתחה מוצרים לטיפול זעיר פולשני בגידולים בשד וגידולים אחרים באמצעות הקפאת הגידול כחלופה לניתוח. מתחילת שנת 2021 נוסקת המניה ב-716%, ונסחרת בשווי שוק של 1.22 מיליארד שקל.
בתפקידו כיו"ר הדירקטוריון של חברת וויז פארמה (Wize Pharma) הוטל עליו בהסדר אכיפה מנהלי עיצום כספי של 150 אלף ש"ח, על הכללה ברשלנות  בדו"חות החברה של פרטים שיש בהם להטעות משקיע סביר.
בדצמבר 2020 מונה לראש ועדת השקעות ואסטרטגיה של חברת "גולדמן ביו".
מירון משמש יו"ר הדירקטוריון של חברת "די.אן.איי ביומדיקל סולושינס". באפריל 2021 מונה גם לדירקטור בחברת "אנטרה ביו", העוסקת בפיתוח תרופות.
הערות שוליים

↑  אורנה יפת וניר צליק, מנכ"ל טבע ישראל רון מירון פורש ואבינועם ספיר צפוי להחליפו, באתר כלכליסט, 18 בפברואר 2013
↑   ערן אזרן, 522 משקיעים ירוויחו: אקזיט הקנאביס של מנכ"ל טבע ישראל לשעבר, באתר TheMarker‏, 26 בספטמבר 2019
↑  About Us, באתר IceCure Medical
↑  מיקי גרינפלד ונועם לנדמ, ירידות קלות בנעילה בבורסה; אייסקיור מדיקל קפצה ב-22%
↑  תומר גנון, רון מירון, לשעבר יו"ר וויז פארמה, הודה שכלל ברשלנות פרטים מטעים בדו"חות החברה, באתר כלכליסט, 11 באוגוסט 2019
↑  ארנולד נטייב, יקדם את חקר הסרטן: התפקיד החדש של מנכ"ל טבע לשעבר, באתר אייס, 7 בדצמבר 2020
↑  כפיר אדר, אנטרה מכריזה כי מומחה בריאות עולמי מצטרף לדירקטוריון שלה, באתר אייס, 21 באפריל 2021
רשת הבולטות

רשת הבולטות כגורם המשפעל את רשת ברירת המחדל ואת רשת הבקרה הניהולית. מתוך Zabelina, D. L., Colzato, L., Beeman, M., & Hommel, B. (2016). Dopamine and the creative mind: Individual differences in creativity are predicted by interactions between dopamine genes DAT and COMT. PloS one, 11(1).
רשת הבולטות (באנגלית: Salience network) היא רשת של אזורים מוחיים אשר מגיבים לאירועים בולטים בעלי משמעות עבור האורגניזם. רשת זו מזוהה עם סינון וזיהוי של גירויים בולטים ורלוונטיים, על הסטת הקשב לעבר אירועים בולטים בסביבה, ועל הפעלה והחלשה של רשתות אחרות במוח בכלל ובפרט היא מתווכת את שפעול הרשתות רשת ברירת המחדל ואת רשת הבקרה הניהולית. כמו כן הרשת נמצאה פעילה כאשר נבדקים התבקשו לבצע מטלה הדורש יכולת של חשיבה מסתעפת, דבר אשר יכול להעיד על תפקיד במנגנון העצבי העומד בבסיס חשיבה יצירתית.
רשת הבולטות מנטרת ללא הפסקה אירועים חיצוניים וכן את זרם המודעות, ובאופן גמיש מעבירה את המידע הבולט ביותר והחשוב ביותר לתגובה אדפטיבית. הרשת מורכבת ממספר אזורים, ביניהם פיתול החגורה הקדמי העליון (dACC) והאינסולה הקדמית (AI).
תפקודים

התפקיד של רשת הבולטות עדיין לא מוגדר במדויק, אך ישנם ממצאים שמעידים על מעורבותה באינטגרציה של גירוי רגשי וחושי, וכן בוויסות בין הקוגניציה המכוונת פנימה של רשת ברירת המחדל (דיפולט) והקוגניציה שמכוונת החוצה של רשת הפונקציות הניהוליות.
פתופיזיולוגיה

ישנם ממצאים שמצאו תפקוד לקוי ברשת הבולטות בהקשר של הפרעות פסיכיאטריות שונות, לרבות הפרעות חרדה, PTSD, סכיזופרניה, דמנציה פרונטומפורלית, וכן מחלת אלצהיימר.
הערות שוליים

↑  Peters, SK; Dunlop, K; Downar, J (2016). "Cortico-Striatal-Thalamic Loop Circuits of the Salience Network: A Central Pathway in Psychiatric Disease and Treatment". Frontiers in Systems Neuroscience. 10: 104.
↑  Bressler, S. L., & Menon, V. (2010). Large-scale brain networks in cognition: emerging methods and principles. Trends in cognitive sciences, 14(6), 277-290.
↑  Andrews-Hanna, J. R., Smallwood, J., & Spreng, R. N. (2014). The default network and self-generated thought: component processes, dynamic control, and clinical relevance. Annals of the New York Academy of Sciences, 1316(1), 29.
↑  Beaty, R. E., Benedek, M., Kaufman, S. B., & Silvia, P. J. (2015). Default and executive network coupling supports creative idea production. Scientific reports, 5, 10964.
רשת ה'

| --- | --- |
סמליל רשת ה
 פרטי התחנה
 סוג:  רדיו ממלכתי
 שפה:  פרסית 
 מדינה:  ישראל ישראל
 תקופת הפעילות:  14 במאי 1958 – 10 במאי 2017 (59 שנים)
 אזורי קליטה ותדרים
 אזור קליטה:  ישראל
 נקלט בתדר:  Amos 3/7 - 11053 H / 8518 / 3/4
 אזור קליטה:  אירופה, צפון אפריקה, המזרח התיכון
 נקלט בתדר:  Hotbird 8 - 10949 V / 27500 / 3/4
 http://radis.co/
 
רשת ה' הייתה תחנת רדיו ישראלית ממלכתית, שפעלה במסגרת קול ישראל ושידרה בפרסית ליהדות איראן. התחנה הוחלפה על ידי תחנת VoisFarsi המשדרת במסגרת תאגיד השידור הישראלי. התחנה שידרה בעבר בשפות רבות ליהודי התפוצות.
היסטוריה

עוד בשנת 1936 ראו ביישוב העברי צורך בשידורים ליהודי התפוצות. אז, תחת המנדט הבריטי, הוקם גוף שידור שנקרא "שירות השידור הפלשתינאי" (Palestinian Broadcasting Service‏, PBS) אשר שידר תחת חסות ה-BBC באנגלית, עברית וערבית.
במאי 1948 ערב הקמת המדינה, השדרנים באנגלית ובצרפתית בישרו על הכרזת העצמאות מהאולפנים הנצורים בירושלים. חודש אחרי, נוסדה רשת "השידור לעולים החדשים" והחלה לשדר ביידיש ולאדינו. השידורים נקלטו בישראל וגם בחלקים השונים של העולם, בגלים קצרים. הם מוסדו והפכו לקבועים ב-11 במרץ 1950 אז החל לפעול קול ציון לגולה.
בחגיגות עשר שנות לעצמאות, 14 במאי 1958, החלו שידורים ברוסית לברית המועצות. עם הקמת רשות השידור בשנת 1961, הצטרפה התחנה לרשות תחת השם "קול ישראל חו"ל ושידורי קליטת עלייה".
עם השנים החלה התחנה לשדר בשפות נוספות, כולל אמהרית וספרדית (ראו פירוט).
בשנת 1971 השלטונות הסובייטים חסמו את השידורים, כפי שכבר קרה לזמו קצר בשנת 1956. בשנים 1973–1974 הוקם מרכז לגלים קצרים שכלל 14 משדרים רבי עוצמה. ב-1988 עם תחילת הגלאסנוסט בברית המועצות, הפסיקו השלטונות לשבש את שידורי התחנה.
בשנת 1991 עם תחילת מלחמת המפרץ עלה צורך דחוף בשידורים המיועדים לעולים חדשים בשפות שונות. כך נולד רדיו רק"ע.
מספר קטן של המשבצות (למשל, חלק מהשידורים באמהרית) שודרו בו זמנית לשתי האוכלוסיות. עם העברת שידורי רשת א' לרק"ע אוחדו מערכות של אותה שפה, וכל מערכת מאוחדת הייתה אחראית לשידורים ברשת ה' וברק"ע. בהמשך, עקב בעיות תקציביות והקטנת מספר המאזינים לחו"ל בעקבות העלייה הוחלט על כך שיותר ויותר משבצות שידור יאוחדו והן שודרו בו זמנית בשתי הרשתות. בהמשך לאותה המגמה, בשנת 2004 הוחלט על סגירת רשת ה' כרשת נפרדת ועל העברת שידור רדיו רק"ע גם בגלים קצרים לחו"ל. בשנת 2008, עם הטמעת האינטרנט בחי היום יום לא היה יותר צורך בשידור בגלים הקצרים, כי יהודי חו"ל יכלו לשמוע את רק"ע באמצעות המחשב, והם נפסקו. אז הפכה רשת ה' לרשת ייעודית לקהילות יהודיות בעולם שאין להם גישה למחשב (למשל, באיראן).
נכון לשנת 2014 שידרה רשת ה' בפרסית בלבד, בשעות 17:00-18:30 בימי חול ובשעות 17:00-18:00 בשישי ושבת. רדיו רק"ע ממשיך את שידוריו בארץ בגלי ה-FM ובעולם באמצעות אתר האינטרנט שלו.
שידורי התחנה הופסקו ב-10 במאי 2017, עם סגירת רשות השידור וחודשו שוב ב-17 בינואר 2018 במסגרת תאגיד השידור הישראלי, תחת השם VoisFarsi.
שפות השידור

פרסית מ-1949 עד 2017.
שידורים לחו"ל ששודרו ברשת ה' ועברו לרדיו רק"ע:
אנגלית, צרפתית, יידיש ולאדינו מאז 1948.
ספרדית מאז 1952.
רומנית והונגרית מ-1953 עד 2017.
רוסית מאז 1958.
מוגרבית מ-1958 עד 2017.
גאורגית מאז 1970.
בוכרית מאז 1975.
אמהרית מאז 1984.
ארמית מ-2012 עד 2017.
השידורים בתיגרינית (1985 עד 2014), טאטית (1986 עד 2011), פולנית (1952 עד 1957), תימנית, ובעברית קלה (מאז 1958) נפסקו במהלך השנים מחוסר מאזינים.
הערות שוליים

↑  קול ציון לגולה לקראת הרחבה, חרות, 27 ביוני 1950
↑  יהודי רוסיה נחרדו מעיסקת הנשק, מעריב, 5 בינואר 1956
↑  חיים איזק, מחדל ושמו שידורים לעולם, דבר, 24 בדצמבר 1965
↑  מנשה אמיר, קולנו נדם אל מול איראן, באתר ישראל היום, 15 במאי 2017
| ישראל שידור רדיו בישראל |
| --- | --- | --- |
| תאגיד השידור הישראלי (קול ישראל) | כאן תרבות • כאן ב • כאן גימל • רדיו מַכַּאן • VoisFarsi • כאן רק"ע • כאן 88 • כאן קול המוזיקה • כאן מורשת • הרדיו החינוכי |  |
| צה"ל | גלי צה"ל • גלגלצ |  |
| הרשות השנייה לטלוויזיה ולרדיו (רדיו אזורי) | אקו 99FM • רדיו א-שמס • רדיו 90FM • רדיו דרום • רדיו חיפה • רדיו ירושלים • רדיו לב המדינה • 103fm • רדיו קול ברמה • רדיו קול הים האדום • רדיו קול חי • רדיו קול רגע • רדיו תל אביב • 104.5FM רדיו צפון • רדיו א-נאס • רדיוס 100FM • תדרי הפיצול: 99.5 חמ-אש • הדיבור החם בדרום • פרוויה רדיו • קול פליי • קול חי מיוזיק |  |
| הרשות השנייה לטלוויזיה ורדיו – איו"ש | גלי ישראל |  |
| שידורי רדיו באינטרנט | הקצה |  |
| תחנות רדיו שנסגרו | תחנות רדיו שנסגרו |  |
| רשות השידור (קול ישראל) | רשת א' • רשת ב' • רשת ג' • רשת ד' (קול ישראל בערבית) • רשת ה' (קול ישראל בפרסית) • רק"ע • 88FM • קול המוסיקה • רשת מורשת • הרדיו החינוכי • קול ציון לגולה • הגל הבטוח |  |
| רדיו פיראטי | ערוץ 7 • קול השלום • רדיו כל האמת |  |
| שידורי רדיו באינטרנט | רדיו ynet |  |
רשת האוטיסטים הבין-לאומית

רשת האוטיסטים הבין-לאומית (Autism Network International; בראשי תיבות: ANI) היא ארגון זכויות אוטיסטי בינלאומי המנוהל על ידי אוטיסטים, למען אוטיסטים. הארגון הוקם בארצות הברית בשנת 1992 על ידי ג'ים סינקלייר, דונה ויליאמס וקתי ליסנר-גרנט. הארגון היווה מקור השראה להקמתה של קהילת אנשי הספקטרום האוטיסטי בישראל.
אוטריט

מדי שנה, עורכת רשת האוטיסטים הבינלאומית את כנס אוטריט, שהוא כנס של אוטיסטים, המתקיים בארצות הברית. הכנס התקיים לראשונה בשנת 1996, והוא התקיים מאז בכל שנה, למעט בשנת 2001. בכנס אוטריט מתקיימות הרצאות רבות, כאשר רוב המרצים הם אוטיסטים ונושאי ההרצאות עוסקים בהיבטים מגוונים של הקיום האוטיסטי. אוטריט מהווה סביבה ידידותית לאוטיסטים. התנהגויות אוטיסטיות נחשבות בו למקובלות, והמשתתפים אינם חייבים לתקשר אלה עם אלה.
כנס אוטריט היווה את ההשראה לכנס אוטסקייפ, כנס שנתי של אוטיסטים המתקיים בבריטניה, החל משנת 2005.
לקריאה נוספת

ג'ים סינקלייר, "סיפורה של רשת האוטיסטים הבינלאומית" (באנגלית), ארכיון.
הערות שוליים

↑  History of ANI, www.autismnetworkinternational.org
↑  About Autreat, www.autismnetworkinternational.org
דרך חדשה (מפלגה)

| --- | --- |
 מדינה:  ישראל ישראל
 מנהיגים:  דליה רבין
 תקופת הפעילות:  6 במרץ 2001 – 7 במאי 2001 (63 ימים) 
 כנסות:  15
 ממשלות:  29
 שיא כוחה:  3 (2001)
 שפל כוחה:  1 (2001)
 נוצרה מתוך:  מפלגת המרכז
 התמזגה לתוך:  ישראל אחת
 אתר רשמי
 
דרך חדשה הייתה סיעה שהתקיימה במשך כחודשיים בכנסת החמש עשרה.
רקע

המפלגה הוקמה ב-6 במרץ 2001 כאשר שלושה חברי כנסת, אמנון ליפקין-שחק, דליה רבין ואורי סביר, פרשו ממפלגת המרכז.
יומיים לאחר הקמת המפלגה, פרשו ליפקין-שחק וסביר מהכנסת, ובמקומם נכנסו חברי הכנסת החדשים של מפלגת המרכז דוד מגן ונחמה רונן. וכשדליה רבין הייתה החברה היחידה בה, היא המשיכה את "דרך חדשה" כמפלגה בעלת מנדט אחד לזמן קצר, לפני שהצטרפה לסיעת מפלגת העבודה, ישראל אחת ב-7 במאי 2001, והמפלגה פורקה זמן קצר לאחר מכן.
הערות שוליים

↑  פילוג ומיזוג בסיעות הכנסת, אתר הכנסת
דרך התהילה

| --- | --- |

 מידע כללי
 מאת:  רוברט היינלין
 שפת המקור:  אנגלית
 סוגה:  מדע בדיוני
 הוצאה
 הוצאה:  G. P. Putnam's Sons 
 תאריך הוצאה:  1963
 מספר עמודים:  מהדורה ראשונה - 296 מהדורה שנייה - 272
 הוצאה בעברית
 הוצאה:  מהדורה ראשונה - הוצאת רמדור מהדורה שנייה - הוצאת אודיסיאה
 תאריך:  מהדורה ראשונה - 1980 מהדורה שנייה - 2010
 תרגום:  מהדורה ראשונה - ישראלה דורי מהדורה שנייה - איתמר פארן
 קישורים חיצוניים
 הספרייה הלאומית:  003026353, 001863425
 
דרך התהילה, או נתיב התהילה (באנגלית: Glory Road), הוא ספר מסוגת מדע בדיוני מאת רוברט היינלין שיצא לאור ב-1963. הספר מעביר ביקורת על התרבות הקפיטליסטית, הדמוקרטית לכאורה והשוביניסטית, וכמו כן, הוא רצוף בתיאורים נטורליסטיים ופמיניסטיים בדומה לרבים מספריו של היינלין.
עלילה

הספר מסופר בגוף ראשון מפי אוולין סיריל (אי. סי.) גורדון המכונה גם אי. סי. "צלקת" גורדון בגלל צלקת גדולה שיש לו על הפנים עקב פציעה. גורדון משרת בצבא ארצות הברית במלחמה בדרום מזרח אסיה (ייתכן כי מדובר במלחמת וייטנאם), ולאחר מכן פורש ועובר לטייל במזרח הרחוק שם הוא חי חיי פשטות. יום אחד, בעודו מחכה לתוצאות מרוץ סוסים מסוים, הוא נפגש עם אישה יפהפייה, שנעלמת לו לאחר דיאלוג קצר, והוא נשאר תוהה לגורלה.
זמן קצר לאחר מכן הוא מגלה בעיתון מודעת "דרושים" שבה מבקשים אדם אמיץ וחסון שיוכל לעמוד במשימה אתגרית והוא נענה לאתגר. הוא מגיע לדירה בעקבות המודעה, ומכתב שהוא מקבל מאוחר יותר, ומגלה את הבלונדינית שפגש בחוף הים. מעט לאחר מכן הוא מגיע לעולם אחר, מדהים ביופיו ובעל טבע אכזרי וכאוטי בו מפלצות ופלאים טכנולוגיים שלא ראה כמותם כל חייו. בזמן כלשהו הוא מבין שהוא לא בכדור הארץ ותוהה היכן הוא נמצא. את הצעירה הוא מכנה "כוכב", ולה יש עוזר אישי בשם "רופו", אשר מציית לכל דבר שהיא אומרת לו (מאוחר יותר מתגלה שהוא הנכד שלה).
בין כוכב לגורדון מתפתח רומן בזמן שהם נלחמים במפלצות בחיפוש אחר "ביצת ספינקס" מתוך מבוך אפלולי. לקראת סוף הספר מגלה גורדון כי "כוכב" היא 
מלכה השולטת של 20 יקומים מקבילים שנשלחה להחזיר מכשיר מתוחכם ובו עצורים מאות תודעות של המלאכים הקודמים. גורדון עובר לגור איתה בכוכב שבו היא שולטת לזמן מסוים, אך בסוף הספר נפרד ממנה כיוון שלא מסוגל לחיות את חייו בעולם הזר הזה, בעיקר בגלל ה"הלם התרבותי" שהוא חווה .
תרגום לעברית

הספר יצא לאור בעברית בשני תרגומים שונים. התרגום הראשון, תחת השם "נתיב התהילה", תורגם על ידי ישראלה דורי ויצא בהוצאת רמדור בשנת 1980. התרגום השני, תחת השם "דרך התהילה", תורגם על ידי איתמר פארן ויצא לאור בהוצאת אודיסיאה בשנת 2010.
דונטה דרייפר

| --- | --- |

 לידה:  10 באוגוסט 1984 (בן 40) בולטימור שבארצות הברית
 עמדה:  רכז
 גובה:  1.80 מטר
 מכללה:  מכללת צ'ארלסטון
 דראפט:  לא נבחר, 2009
 קבוצות כשחקן
 2007–2008   2008   2008–2009   2009–2010   2010–2012   2012–2014   2014–2015   2015–2016  2016–2017   2017–2018:  סידני קינגס   הייר-טולון   מועדון הכדורסל אוסטנדה   סוסיאטה ורולי   צדביטה זאגרב   ריאל מדריד   אנאדולו אפס   לוקומוטיב קובאן   ריאל מדריד   ריאל בטיס
דונטה דרייפר (באנגלית: Dontaye Draper; נולד ב-10 באוגוסט 1984 בבולטימור, מרילנד שבארצות הברית) הוא כדורסלן אמריקאי-קרואטי. גובהו 1.80 מטרים והוא משחק בעמדת הרכז.
קריירת מכללות

דרייפר שיחק בליגת המכללות עבור מכללת צ'ארלסטון בשנים 2003 עד 2007.
קריירה מקצועית

דרייפר החל את הקריירה המקצועית שלו בעונת 2007-08 בליגת העל האוסטרלית בכדורסל בקבוצת סידני קינגס. לאחר מכן עבר לקבוצה הייר-טולון מליגת העל הצרפתית בכדורסל בהתחלת עונת 2008-09. בדצמבר 2008, הוא עבר למועדון הכדורסל אוסטנדה מליגת העל הבלגית בכדורסל.
בעונת 2009-10 הוא חתם בקבוצה סוסיאטה ורולי מהליגה השנייה באיטליה. לאחר מכן בעונת 2010-11 הצטרף לקבוצה צדביטה זאגרב מההליגה האדריאטית. הוא זכה בתואר ה-MVP של עונת 2011 ביורוקאפ.
בזמן התהליך לרכישת האזרחות הקרואטית שלו, דרייפר הגיע לרשימת 25 המועמדים לזימון לנבחרת הקרואטית בכדורסל. ביולי 2011, זמן קצר לאחר שקיבל אזרחות קרואטית דרייפר שיחק את משחק הבכורה שלו בנבחרת קרואטיה.
לאחר שתי עונות בקבוצה הקרואטית צדביטה זאגרב, הוא הוחתם בריאל מדריד מליגת העל הספרדית בכדורסל.
קריירה מקצועית > תארים והישגים

הסופרקאפ הספרדי בכדורסל: 2012, 2013
אליפות ליגת העל הספרדית בכדורסל: 2012/2013
גביע המלך הספרדי בכדורסל: 2013/2014
הגביע הטורקי בכדורסל: 2014/2015
רוברט קיאגולאני סנטאמו

| --- | --- |

 לידה:  12 בפברואר 1982 (בן 42) בית החולים נקוזי, אוגנדה 
 מדינה:  אוגנדה 
 מקום מגורים:  מחוז ואקיסו 
 השכלה:  אוניברסיטת מקררה  האוניברסיטה הבינלאומית של מזרח אפריקה  Kitante Hill Secondary School 
 תקופת הפעילות:  מ-1999 
 תפקיד:  חבר הפרלמנט של אוגנדה (11 ביולי 2017–2021) 
 מפלגה:  הפלטפורמה לאחדות לאומית
 בן או בת זוג:  ברברה איטונגו (2011–?) 
 bobiwine.com
 
רוברט קיאגולאני סנטאמו (באנגלית: Robert Kyagulanyi Ssentamu; נולד ב -12 בפברואר 1982), הידוע בשם הבמה שלו בובי ויין, הוא פוליטיקאי, זמר, שחקן ואיש עסקים אוגנדי.
החל משנת 2017 הוא מכהן כחבר פרלמנט (אנ') במחוז קיאדונדו. ביוני 2019 הוא הודיע על התמודדותו לבחירות לנשיאות אוגנדה 2021. הוא גם עומד בראשות התנועה "כוח העם, תנועת הכוח שלנו (אנ')".
רקע וחינוך

רוברט קיאגולאני סנטאמו נולד בבית החולים נקוזי (אנ'), שם עבדה אמו המנוחה. הוא גדל בשכונת העוני קמווקיה שנמצאת בחלק הצפון מזרחי של עיר הבירה קמפלה.
סנטאמו למד בבית הספר קיטאנטה היל, שם קיבל את תעודת החינוך של אוגנדה (אנ') בשנת 1996, לאחר מכן למד בבית הספר העל-יסודי קולולו, שם קיבל את תעודת החינוך המתקדמת של אוגנדה (אנ') בשנת 1998. לאחר מכן למד באוניברסיטת מקררי (אנ') בקמפלה, שם למד מוזיקה, מחול ודרמה, וסיים את לימודי התואר בשנת 2003. בשנת 2016 חזר רוברט לאוניברסיטה כדי ללמוד משפטים. במהלך לימודיו הכיר את המרצה דייוויד לואיס לובונגויה, שהפך מאז למזכיר הראשי של "כוח העם, תנועת הכוח שלנו".
בידור > קריירת מוזיקה

סנטאמו החל את קריירת המוזיקה שלו בתחילת שנות האלפיים, וייצר את שם הבמה "בובי ויין". הסינגלים הראשונים שלו "Akagoma","Funtula" ו- "Sunda" (בהשתתפות זיגי די) הביאו לו הצלחה רבה במזרח אפריקה.
בשנת 2016, שירו "קיוואני" הוצג בפסקול הסרט של דיסני, מלכה שחורה.
בידור > קריירה קולנועית

סנטאמו הוא גם שחקן קולנוע והוא מככב בעיקר בסרטים מקומיים באוגנדה.
קריירה פוליטית

באפריל 2017 הודיע סנטאמו על מועמדותו לפרלמנט בבחירות-משנה למחוז קיאדונדו המזרחי. מסע ההליכה שלו מדלת לדלת משך תשומת לב גם באוגנדה וגם מחוץ לאוגנדה. הוא ניצח בבחירות המשנה בפער גדול וניצח שני מועמדים מנוסים: סיטנדה סבאלו מהמפלגה השלטונית של תנועת ההתנגדות הלאומית (NRM) ואפולו קנטינטי מהפורום לשינוי דמוקרטי (FDC).
קריירה פוליטית > בחירות לנשיאות 2021

ב־24 ביולי 2019 הודיע סנטאמו רשמית על התמודדותו לנשיאות בבחירות בשנת 2021. ב־22 ביולי 2020 הודיע כי הצטרף למפלגת הפלטפורמה לאחדות לאומית, ונבחר לנשיאה בפברואר 2021. ב־6 בנובמבר 2020, הוא השיק את הקמפיין שלו בעיר מְבַּרַרַה.
סנטאמו נעצר בגין הפרת הנחיות נגד מגפת נגיף הקורונה. בהפגנות שהתקיימו כנגד המעצר נהרגו לפחות 53 איש ונעצרו כ-350.
עבודה הומניטרית

סנטאמו תמך בכמה פרויקטים מעשיים לשיפור התנאים לאוכלוסייה הענייה באוגנדה. בשנת 2012 הוא החל בקמפיין לקידום ניקיון בבתי חולים, תברואה, ניהול אשפה ושטיפת ידיים למניעת מחלות. סרטון יוטיוב מספטמבר 2012 מראה אותו מצטרף לראש עיריית קמפלה, אריאס לוקוואגו (אנ'), בניקוי שכונת העוני בה גדל סנטאמו.
באוגוסט 2013 ביקר סנטאמו במחנה הפליטים בבונדיבוגיו, יחד עם נציגי הצלת הילד (אנ'), האו"ם והצלב האדום, כדי להעביר כספים ואספקה למחנה הפליטים.
בשנת 2014 מונה סנטאמו לשגריר בקמפיין "הצילו את הילדים", והצטרף לצוות של 14 אמנים אוגנדים שהקליטו שיר ווידאו מיוחד על בריאות האם והילד.
חיים אישיים

במהלך לימודיו באוניברסיטת מקררי, פגש סנטאמו את אשתו, ברברה איטונגו, שהייתה אז סטודנטית בבית הספר לבנות בברניאנגי. חתונתם התקיימה באוגוסט 2011. יש להם ארבעה ילדים סנטאמו ומשפחתו מתגוררים בכפר מגרה, במחוז וואקיסו.
ב־10 בפברואר 2015 נפטר אביו של סנטאמו, ג'קסון ולינגטון סנטאמו מסוכרת.
דיסקוגרפיה

2015: בובי ואנגה
2015: הוסאנה
2015: קנסוביזה
2015: אונטבירה
2015: מתוק
2018: קיארנגה
2015: איאגאלה מולאסי
2017: פרידום
2018: קיארנגה
2019: טוליאמבלה אנגולה
2020: קורונה ויירוס אלרט
פילמוגרפיה

2008: סוויט קיארנגה דיוויז'נס
2010: יוגרה (אנ')
2015: סיטוקה (אנ')
הערות שוליים

↑  "Uganda's pop star sworn-in as lawmaker". Nairobi. 11 ביולי 2017. אורכב מ-המקור ב-11 ביולי 2017. נבדק ב-11 ביולי 2017. {{cite web}}:  (עזרה)
↑  Mazinga, Mathias (14 ביוני 2016). "Cardinal Wamala, singer Bobi Wine set for Nkozi Hospital marathon". Kampala. אורכב מ-המקור ב-2018-11-13. נבדק ב-12 בנובמבר 2018. {{cite web}}:  (עזרה)
1 2  Ariba, Caroline (6 בספטמבר 2012). "Bobi giving back to the hands that lifted him up". Kampala. אורכב מ-המקור ב-2019-01-10. נבדק ב-11 ביולי 2017. {{cite web}}:  (עזרה)
1 2 3  EACS (11 ביולי 2017). "Bobi Wine: Biography". Kampala: Eachamps.com (EACS). אורכב מ-המקור ב-29 בספטמבר 2014. נבדק ב-11 ביולי 2017. {{cite web}}:  (עזרה)
↑  Queen of Katwe (Original Motion Picture Soundtrack) by Various Artists (באנגלית אמריקאית), 2016-09-23, נבדק ב-2018-10-08
↑  Atuhaire, Patience (31 במאי 2017). "Africa highlights: Wednesday 31 May 2017 as it happened: Uganda's 'Ghetto President' to stand for parliament". London: BBC News Online. נבדק ב-11 ביולי 2017. {{cite web}}:  (עזרה)
↑  Agencies (29 ביוני 2017). "Ugandan mucisian Bobi Wine wins Kyadondo MP seat". Nairobi. נבדק ב-11 ביולי 2017. {{cite web}}:  (עזרה)
↑  Athumani, Halima (24 ביולי 2019). "Uganda's Bobi Wine Formally Announces Presidential Bid". VOA News. נבדק ב-7 בנובמבר 2019. {{cite web}}:  (עזרה)
↑  Nixon Segawa (22 ביולי 2020). "Bobi Wine To Run For Presidency Under National Unity Platform Political Party". Kampala: SoftPower Uganda. נבדק ב-22 ביולי 2020. {{cite web}}:  (עזרה)
↑  "Bobi Wine to Unveil manifesto in Museveni's Region". THE FAST OBSERVER. 4 בנובמבר 2020. {{cite web}}:  (עזרה)
↑  "Death toll at 37 in Uganda unrest after Bobi Wine's arrest". AP NEWS. 20 בנובמבר 2020. נבדק ב-21 בנובמבר 2020. {{cite news}}:  (עזרה)
↑  Nabakooza, Lydia (30 בספטמבר 2012). "The September General clean up Kampala Uganda". NTV Uganda via YouTube. נבדק ב-11 ביולי 2017. {{cite web}}:  (עזרה)
↑  Big Eye (14 באוגוסט 2013). "Bobi Wine in Bundibugyo Charity Drive". Kampala: Bigeye.ug. נבדק ב-11 ביולי 2017. {{cite web}}:  (עזרה)
| --- | --- |
בקרת זהויות :  PLWABN: 9810666571005606  GND: 1169150551  ISNI: 0000 0000 6461 2154  LCCN: n2009209686  MusicBrainz: 1077d757-4d9f-451a-8f1e-3912110512f1  VIAF: 91081941   WorldCat (עם VIAF): 91081941
דוני

דוניבר אלכסנדר מרנגון (בפורטוגזית: Donieber Alexander Marangon, מוכר בכינוי דוני; נולד ב-23 באוקטובר 1979) הוא כדורגלן עבר ברזילאי ששיחק בעמדת השוער.
קריירה

דוני החל את הקריירה במחלקת הנוער של בוטפוגו, ושיחק בקורינתיאנס, סנטוס, קרוזיירו וז'ובנטודה מליגת העל הברזילאית.
באוגוסט 2005 נרכש על ידי רומא ב-18,000 דולר, וחתם על חוזה לשלוש שנים עם אופציה לעונה נוספת. בתחילה היה דוני שוער שני לג'אנלוקה קורצ'י, אך לאחר מכן הפך לשוער הראשון. ב-13 באפריל 2006 חודש חוזהו, ובשנתיים העוקבות זכה עם הקבוצה פעמיים בגביע, פעם אחת בסופר-קאפ ופעמיים סיימה הקבוצה כסגנית האלופה.
ב-10 באפריל 2007 ספג שבעה שערים בהפסד קבוצתו 1–7 למנצ'סטר יונייטד במשחק הגומלין של שלב רבע גמר ליגת האלופות. במאי 2008 הוארך חוזהו בקבוצה עד ליוני 2012.
באמצע עונת 2009/2010 איבד את המקום בהרכב בהחלטת המאמן לוצ'אנו ספאלטי. לאחר שזה פוטר, חזר דוני להרכב תחת המאמן קלאודיו ראניירי, איבד את מקומו, וחזר שוב תחת המאמן וינצ'נצו מונטלה.
ביולי 2011 עבר לליברפול בהעברה חופשית, כגיבוי מהספסל לפפה ריינה. ב-7 באפריל 2012 ערך את הופעת הבכורה שלו בקבוצה, בתיקו 1–1 עם אסטון וילה במסגרת הפרמייר ליג. בקיץ 2012, במהלך הבדיקות הרפואיות של קדם העונה, לקה בדום לב והיה על סף מוות. הוא עזב את ליברפול, ובינואר 2013 הצטרף לקבוצת נעוריו, בוטפוגו. הוא לא שיחק עד לתום העונה, וב-12 באוגוסט 2013 הכריז על פרישה ממשחק פעיל.
קריירה > קריירת נבחרות

בטורניר קופה אמריקה 2007 הועדף על פני הלטון, ושיחק בשער הנבחרת עד לזכייה בגמר. במשחק חצי הגמר, הדף שתי בעיטות עונשין בקרב בעיטות ההכרעה נגד אורוגוואי.
במאי 2010 היה בסגל נבחרתו למונדיאל 2010.
תארים

הגביע הברזילאי (1): 2002
קופה איטליה (2): 2006/2007, 2007/2008
הסופר קאפ האיטלקי (1): 2007
גביע הפוטבול ליג (1): 2011/2012
קופה אמריקה (1): 2007